Aurinkolaulu
Sykkää, sykkää vielä jotain tuolla,
 rinnassa sykkää, viel’ en tahdo kuolla.

 Viel’ on mieli alttiimpi päivälle kuin yölle
 viel’ on altis turhalle, tukalalle työlle,

 joll’ on tahto löytää viisaus ja hyvyys,
 elämän murheesta riemun syvyys.

 — Aurinko armas, paista vielä hetki,
 valaise mun elämäni autio retki,

 tee väkirynnäkkö sydäntäni vastaan,
 anasta se asunnokses sun ainoastaan,

 jotta se surussakin kasvaa voisi,
 yöhön astuessaan kypsempi oisi.